**ՀԱՇՎԵՏՎՈՒԹՅՈՒՆ**

**ՀՀ կառավարության 2017 թվականի մայիսի 4-ի «Մարդու իրավունքների պաշտպանության ազգային ռազմավարությունից բխող 2017-2019 թվականների գործողությունների ծրագիրը հաստատելու մասին» N 483 Ն որոշմամբ հաստատված միջոցառումների վերաբերյալ**

**35. «Համալիր սոցիալական ծառայությունների տարածքային կենտրոն­ների միջոցով, պետության կողմից տրա­մադրվող միջոցների որոշակի գումարի սահման­ներում, ընտանիքների անապա­հովության գնահատման համակարգի հիման վրա իրականացվող սոցիալական աջակցու­թյան ծրագրերից դուրս մնացած կարիքավոր ընտանիքների համար ներդնել սոցիալական աջակցության կենսաապահովման ծրագրային փաթեթ»**

**Ծրագրի գործողության իրականացման ժամկետը սահմանվել է 2019թ.-ի երրորդ եռամսյակ, դեռևս այդ ուղղությամբ իրականացված աշխատանքներ չկան:**

**36. «Ներդնել սոցիալական պաշտ­պանության ոլորտում մատուցվող ծառայու­թյուն­ների և ծրագրերի մշտադի­տարկման և արդյու­նավե­տու­թյան գնահատման արդյունավետ համակարգ»**

Սոցիալական պաշտպանության ոլորտում իրականացվող ծրագրերի մշտադիտարկման և գնահատման միասնական համակարգի ներդրման գործընթացի շրջանակում ընդունվել է ՀՀ աշխատանքի և սոցիալական հարցերի նախարարի 23.12.2016թ. թիվ 121-Ա/1 հրամանը, համաձայն այդ հրամանով հաստատված ծրագրերի ցանկի և ժամանակացույցի՝ 2017թ. առաջին կիսամյակի ընթացքում, իրավական ակտերում կատարված փոփոխություններին համապատասխան, լրամշակվել են զբաղվածության կարգավորման պետական **11 ծրագրերի** տեղեկանքները, մոնիթորինգային անձնագրերը և ցուցանիշները, հստակեցվել են տվյալների ստացման աղբյուրները: Ընթացքի մեջ են տեղեկատվության հավաքագրման աշխատանքները։ Տվյալների վերլուծության և գնահատման արդյունքում կկազմվի ամփոփ հաշվետվություն, որը կքննարկվի բոլոր շահագրգիռ կողմերի հետ։ Բոլոր առաջարկությունների հիման վրա լրամշակված հաշվետվությունը սահմանված կարգով և ժամկետում՝ «Զբաղվածության կարգավորման ամենամյա պետական ծրագրի» հետ միասին կներկայացվի ՀՀ կառավարություն։

ՀՀ ԱՍՀ նախարարի 2016թ. հունիսի 28-ի N 70-Ա/1 հրամանով հաստատված մեթոդաբանության հիման վրա մշակվում (լրամշակվում) են սոցիալական պաշտպանության ոլորտի **38 ծրագրերի** տեղեկանքները, ՄԳ անձնագրերը և ցուցանիշները։

Ավարտվել են սոցիալական պաշտպանության ոլորտի թվով **14 ծրագրերի**՝ (երեխաների հիմնահարցերի ոլորտ՝ 6, սոցիալական աջակցության ոլորտ՝ 5, հաշմանդամների հիմնահարցերի ոլորտ՝ 3) տվյալների հավաքագրման դաշտային աշխատանքները. կազմվել է ամփոփ հաշվետվություն և ներկայացվել աշխատանքային խմբին։ Արդյունքների վերաբերյալ կազմակերպվել է քննարկում բոլոր շահագրգիռ կողմերի մասնակցությամբ, լրամշակված հաշվետվությունն ընդունվել է ՀՀ ԱՍՀ նախարարի կողմից։

 Ընթացքի մեջ են քանակական ցուցանիշների վերաբերյալ տվյալների ստացման և գնահատման աշխատանքները։

**38. «Բնակչության սոցիալա­կան պայմանների բարելավման նպատա­կով՝ ներդնել սոցիալական պաշտպանության ոլորտի միասնական տեղե­կա­տվական համակարգ՝ (էլեկտրոնային սոցիալա­կան ծառայությունների տեղեկատվական համա­կարգ) հաշվի առնելով անձնական տվյալների պաշտպանության մասին ՀՀ օրենսդրության պահանջները»**

 Սոցիալական պաշտպանության ոլորտի միասնական տեղեկատվական համակարգի (էլեկտրոնային սոցիալական ծառայությունների տեղեկատվական համակարգ) նախագծման, մշակման և ներդրման աշխատանքների իրականացման նպատակով «Այ Բի Էմ Արևելյան Եվրոպա և Ասիա» ընկերության և «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի (այսուհետ՝ Հիմնադրամ) միջև 29.12.2016թ. կնքվել է համաձայնագիր, որի համաձայն պետք է իրականացվի Սոցիալական պաշտպանության միասնական տեղեկատվական համակարգի նախագծման, մշակման և ներդրման պահանջների բացահայտման փուլը։ Համաձայնագրի շրջանակներում նախատեսվում է իրականացնել հետևյալ աշխատանքները.

* Զբաղվածության ոլորտում մատուցվող ծառայությունների ուսումնասիրություն, փաստաթղթավորում, Այ Բի Էմ Կուրամ հենքով այդ ծառայությունների մատուցման տեսլականի և ռազմավարության մշակում և հաստատում,
* Մշակված և հաստատված փաստաթղթերի փաթեթի հիման վրա զբաղվածության ոլորտում առկա բիզնես-գործընթացների Այ Բի Էմ Կուրամ հենքով ավտոմատացման նախնական աշխատանքների իրականացում,
* Այ Բի Էմ Կուրամ ծառայությունների մատուցման համար Տարածաշրջանային տեխնոլոգիական կենտրոնի (ՏՏԿ) հիմնման նախնական աշխատանքների իրականացում,
* Սոցիալական պաշտպանության ոլորտի մյուս բոլոր տեղեկատվական համակարգերի՝ Այ Բի Էմ Կուրամ հենքով արդիականացման ճանապարհային քարտեզի ընդհանրական մշակում:

 Բացահայտման փուլի աշխատանքներն իրականացնելու նպատակով Հիմնադրամի աշխատակիցներն աշխատանքային քննարկումներ են ունեցել ՀՀ սոցիալական պաշտպանության ոլորտի քաղաքականության մշակման և իրականացման համար պատասխանատու մասնագետների հետ, որոնց արդյունքում գույքագրվել են սոցիալական պաշտպանության ոլորտում առկա ծրագրերը, դրանց համապատասխան բիզնես-գործընթացները և դրանց ավտոմատացման գործընթացում կիրառված տեխնիկական լուծումները, որը նախնական փաստաթղթի տեսքով ներկայացվել է Այ Բի Էմ ընկերությանը։

 27.02.2017-10.03.2017թթ. ժամանակահատվածում Այ Բի Էմ ընկերության բրիտանական և ռուսական մասնաճյուղերի ներկայացուցիչներն այցելել են Հայաստան, Հիմնադրամի կողմից ներկայացված փաստաթղթի հիման վրա ՀՀ սոցիալական պաշտպանության ոլորտի առկա իրավիճակի և նախատեսվող զարգացումների վերաբերյալ աշխատանքային հանդիպումներ և քննարկումներ ունեցել ՀՀ սոցիալական պաշտպանության ոլորտի քաղաքականության մշակման և իրականացման համար պատասխանատու մասնագետների, ոլորտի ՏՀՏ ենթակառուցվածքը սպասարկող Հիմնադրամի համապատասխան տեխնիկական անձնակազմի հետ։ Աշխատանքային հանդիպումների և քննարկումների արդյունքում անհրաժեշտ նյութերի, մեթոդական ցուցումների և պարզաբանումների տրամադրմամբ Այ Բի Էմ ընկերության մասնագետների համար հստակեցվել է Զբաղվածության ոլորտում մատուցվող ծառայությունների բիզնես-գործընթացների տրամաբանությունը, դրանց ավտոմատացման սկզբունքները, տեխնիկական բնութագրիչները, ՀՀ սոցիալական պաշտպանության ոլորտի քաղաքականության առանձնահատկությունները, ռազմավարությունը, գործող ծրագրերը, դրանց առնչվող բովանդակային և տեխնիկական խնդիրները և այլն։ Ներկայումս Այ Բի Էմ ընկերության և Հիմնադրամի մասնագետների կողմից իրականացվում են հավաքագրված տեղեկատվության համակարգման աշխատանքներ, որոնց ավարտին նախատեսվում է ունենալ Զբաղվածության ոլորտում մատուցվող ծառայությունների՝ Այ Բի Էմ Կուրամ հենքով մատուցման տեսլականի և ռազմավարության փաստաթուղթ, ինչպես նաև Սոցիալական պաշտպանության ոլորտի մյուս բոլոր տեղեկատվական համակարգերի՝ Այ Բի Էմ Կուրամ հենքով արդիականացման ճանապարհային ընդհանրական քարտեզ։

2017թ. ապրիլի 26-27-ը տեղի է ունեցել Այ Բի Էմ ընկերության ներկայացուցիչների երկրորդ այցելությունը Հայաստան, որի ընթացքում իրականացվել են Այ Բի Էմ Կուրամ ծառայությունների մատուցման համար Տարածաշրջանային տեխնոլոգիական կենտրոնի (ՏՏԿ) հիմնման նախնական աշխատանքներ։

Բացահայտման փուլի աշխատանքների ամփոփման նպատակով նախնական պայմանավորվածության համաձայն 2017թ. հուլիսի 18-19-ը նախատեսվում է Այ Բի Էմ ընկերության ներկայացուցիչների երրորդ այցելությունը Հայաստան, որի ընթացքում ընկերության կողմից սոցիալական պաշտպանության ոլորտի միասնական տեղեկատվական համակարգի նախագծման, մշակման և ներդրման նպատակով պետք է ներկայացվեն հետևյալ արդյունքները՝

1. զբաղվածության ծառայությունների Կուրամ առաջարկի փաստաթուղթ,
2. նախագծի ռազմավարության և տեսլականի փաստաթուղթ,
3. տարածաշրջանային տեխնոլոգիական կենտրոնի փաստաթուղթ (աշխատակազմ/թիմային պրոֆիլներ և հմտությունների ճանապարհային քարտեզ)։

**39. «Մշակել բազմազավակ ընտանիքներին տրա­մադրվող սոցիալական երաշխիքներն ամրագրող հիմնարար իրավական ակտ»**

Հաշվի առնելով ՀՀ Սահմանադրության 83 և 86-րդ հոդվածները, ինչպես նաև ՀՀ կառավարության 2016թ. մարտի 10-ի N 245-Ա որոշման հավելվածի 21-րդ և ՀՀ կառավարության 2017թ. հունվարի 12-ի N 122-Ն որոշման (ՀՀ կառավարության 2017 թվականի գործունեության ծրագրի) N 1 հավելվածի 127-րդ կետերը՝ մշակվել է «Բազմազավակ ընտանիքների մասին» ՀՀ օրենքի նախագիծը:

Նախագծի նպատակն է` կարգավորել բազմազավակ ընտանիքների աջակցության տրամադրման հետ կապված հարաբերությունները, սահմանել բազմազավակ ընտանիք հասկացությունը, բավարարել բազմազավակ ընտանիքների հիմնական պահանջմունքները, նպաստել բազմազավակ ընտանիքների ինքնապահովմանն ու ծագած հիմնախնդիրներն ինքնուրույն լուծելու ունակությունների զարգացմանը, կանխարգելել նրանց սոցիալական մեկուսացումը և բարելավել ժողովրդագրական իրավիճակը:

 Նախագիծը քննարկվել է նախարարությունում, ամբողջացվել են շահագրգիռ ստորաբաժանումների առաջարկությունները: Ներկա պահին նախապատրաստվում է նախագծի տրամադրումը համապատասխան պետական մարմիններին: Նախագիծը ՀՀ կառավարության աշխատակազմ է ներկայացվելու հոկտեմբերի առաջին տասնօրյակում:

**41.«Կատարելագործել ընտանիքի անապահովության գնահատման մեթոդաբանությունը, մշակել ընտանիքի անապահովության գնահատման օբյեկտիվ և համակողմանի չափորոշիչներ»**

**ՀՀ կառավարության քննարկմանն է ներկայացվել «ՀՀ կառավարության 2014թ. հունվարի 30-ի N 145-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով էական փոփոխություններ են առաջարկվում ընտանիքների անապահովության գնահատման կարգում (այսուհետ` Կարգ):**

 **Կարգի փոփոխությունների նպատակներից մեկը` աղքատ ճանաչված ընտանիքի աշխատունակ տարիքի տնտեսապես ակտիվ անդամի աշխատանքի շուկայում վարքագիծը գնահատելու հնարավորության ստեղծումն է` ֆորմալ աշխատանք ունենալու մոտիվացիայի մեծացումը, ծրագրի հասցեականությունն առնվազն նույն մակարդակում պահելու պայմանով: Այս մոտեցման կիրառումը ենթադրում է, որ նվազեցնելու է կենսամակարդակի բարձրացմանն ուղղված նպաստների աշխատանքի ապախթանիչ ազդեցությունը:**

 **Առաջարկությունը մշակվել է այն մոտեցմամբ, որ ընտանիքի անապահովության միավորի վրա Կարգում արվող փոփոխությունների ազդեցությունը լինի հնարավորինս չափավոր` խուսափելով հնարավոր սոցիալական լարվածությունից, պահպանելով ծրագրի հասցեականությունը` ստեղծելով հավասարակշռություն անապահովության գնահատման և աշխատանքի մոտիվացիայի նպատակների միջև: Աշխատանքի շուկայում վարքագիծը գնահատելու համար առաջարկվել է տնտեսապես ակտիվ անձանց համար սահմանել չորս խումբ` չաշխատող անձ, աշխատանք փնտրող և գործազուրկի կարգավիճակ ունեցող անձ, աշխատող անձ (երեխա խնամող մայր) և առանձին խմբի գործազուրկ (աշխատանքի շուկայում անմրցունակ) անձ։**

 **Երեխա ունեցող ընտանիքների անապահովության գնահատման հարցում երեխաների առկայության հանգամանքի կշիռն է մեծացվում` դիտարկելով նման ընտանիքներին` աղքատության տեսանկյունից ավելի ռիսկային: Միաժամանակ, հաշվի առնելով, որ «երեխայի սոցիալական խումբը ժամկետով է ամրագրվում և այն փոխվում է մեկ օրվա դրությամբ` 18 տարեկանը լրանալու օրը, ապա կտրուկ անցումը` երեխայից աշխատունակ չափահաս տնտեսապես ակտիվ քաղաքացու, հնարավորինս մեղմելու, ինչպես նաև նրան կյանքում կողմնորոշվելու` ուսում կամ աշխատանք, հնարավորություն տալու նպատակով սահմանվում է նոր սոցիալական խումբ, «չափահաս անձ` մինչև 19 տարեկան»:**

 **Պահպանվում է նպաստառու ընտանիքների կազմում երեխա ունեցող ընտանիքների բարձր տեսակարար կշիռը (2014թ.-ից` իրական ընտանեկան նպաստ), ինչը համահունչ է պետության որդեգրած քաղաքականությանը` սոցիալական աջակցություն տրամադրելիս երեխաների առաջնահերթության սկզբունքին: ՀՀ ԱՎԾ 2015թ.-ի տվյալներով մանկական աղքատության մակարդակն ավելի բարձր է, քան աղքատության մակարդակը և նպատակ ունենալով մեծացնել Կարգի հասցեականությունը, ինչպես նաև նպաստներն ուղղորդել դեպի երեխա ունեցող ընտանիքներին, Կարգը լրացվել է նոր գործակցով:**

**Շատ աղքատ բնակչության ներկայացվածությունը համակարգում պայմանավորված է նաև շատ աղքատ բնակչության պասիվությամբ: Կարևորվում են այդ ընտանիքների հայտնաբերման և համակարգում հաշվառելու ուղղությամբ իրականացվող աշխատանքները, ինչպես բնակչության իրազեկման մակարդակի բարձրացումը, այնպես էլ տեղական ինքնակառավարման մարմինների ներգրավման ակտիվացումը: Վերջինս սոցիալական աջակցության հասցեականության բարձրացման գործում կարող է այս խնդրի լուծման հարցում էական ազդեցություն ունենալ, հաշվի առնելով այն հանգամանքը, որ դրանք ավելի մոտ են գտնվում քաղաքացիներին:**

 **Միաժամանակ, պաշտոնական շրջանառության մեջ է դրվել ««Սոցիալական աջակցության մասին» Հայաստանի Հանրապետության օրենքում փոփոխություններ և լրացումներ կատարելու մասին» և ««Պետական նպաստների մասին» Հայաստանի Հանրապետության օրենքում փոփոխություններ և լրացումներ կատրելու մասին» Հայաստանի Հանրապետության օրենքում փոփոխություններ կատարելու մասին» ՀՀ օրենքների նախագծերը (այսուհետ` Նախագիծ): Նախագծով առաջարկվում է «Պետական նպաստների մասին» ՀՀ օրենքի 9-12-րդ հոդվածներով սահմանված` ընտանիքների անապահովության գնահատման համակարգի, դրանում հաշվառվելու, ընտանիքների անապահովության գնահատման կարգի, ընտանիքի անապահովության միավորի որոշման, ինչպես նաև ընտանիքների անապահովության գնահատման համակարգի տեղեկատվական շտեմարանների հետ կապված հարաբերությունները կարգավորվող դրույթները տեղափոխել «Սոցիալական աջակցության մասին» ՀՀ օրենք, որպես ընտանիքի սոցիալական գնահատման համակարգ, նախատեսելով աղքատ ընտանիքներին տրամադրվող` կենսամակարդակի բարձրացմանն օժանդակող կամ դրա վատթարացումը կանխող նպաստները, որպես սոցիալական ծառայություններից միայն մեկը:**

 **Ընտանիքի սոցիալական գնահատման համակարգի միջոցով գնահատական կտրվի ընտանիքի թե անապահովության, թե բարեկեցության ու բարօրության վիճակին` առաջին դեպքում նախատեսելով սոցիալական ծառայությունների համապատասխան փաթեթի տրամադրում, այդ թվում նաև նպաստ, իսկ երկրորդ դեպքում խնամատար ընտանիքի, խնամակալի ընտրության, ինչպես նաև երեխա որդեգրել ցանկացող ընտանիք հաշվառելու հնարավորություն:**

 **Ընտանիքի սոցիալական գնահատման համակարգը կդառնա սոցիալական դեպքի վարման հիմքը, որի արդյունքում կգնահատվի ընտանիքի կենսամակարդակը` քանակական և որակական ցուցանիշներով, ինչպես աղքատությունը, այնպես էլ բարեկեցությունը:**

 **Առաջարկվող Նախագծով գնահատվում է նաև ընտանիքի ռեսուրսները՝ թե° գույքային և թե° ոչ գույքային, որով կարևորվում է մարդն իր անհատական ներուժով, ստեղծելով նախադրյալներ մարդկային կապիտալի զարգացման համար:**

 **Նախագիծը հնարավորություն կտա մեծացնել կյանքի դժվարին իրավիճակում հայտնված ընտանիքին սոցիալական աջակցության տրամադրման հասցեականությունը, իրականացվող ծրագրերի ծախսարդյունավետությունը:**

**44. «Բարելավել մինչև երկու տարեկան երեխայի խնամքի տրամադրման, ինչպես նաև երրորդ և յուրաքանչյուր հաջորդ երեխայի ծննդյան միանվագ պետական նպաստների վարչարարությունը»**

Երրորդ և յուրաքանչյուր հաջորդ երեխայի ծննդյան միանվագ պետական նպաստների վարչարարությունը բարելավելու նպատակով ՀՀ կառավարության աշխատակազմ է ներկայացվել`

* «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (ՀՀ կառավարության աշխատակազմ է ուղարկվել 09.06.2017թ. թիվ ԱԱ/ԱնԳ-1-5/6160-17 գրությամբ):
* «Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (ՀՀ կառավարության աշխատակազմ է ուղարկվել 15.06.2017թ. N ԱԱ/ԱնԳ-1-3/6341-17 գրությամբ):

Նախագծերով կարգավորվում են երրորդ և հաջորդ երեխայի ծնվելու դեպքում երեխայի ծննդյան միանվագ նպաստը և խնամքի նպաստը առցանց ներկայացված տվյալների հիման վրա նշանակման և վճարման հետ կապված հարաբերությունները (ներառյալ՝ ՔԿԱԳ-ի հետ տեղեկատվության փոխանակության պայմաններն ու կարգը)։

**58. «Գործատուին տրամադրել պետական աջակցություն զբաղվածության կարգա­վորման պետական ծրագրերով աշխատաշու­կայում անմրցունակ և հաշմանդամություն ունեցող անձանց աշխա­տանքի տեղավորման դեպքում»**

Կայուն զբաղվածություն ապահովող պետական ծրագրերին գործատուների շահագրգիռ ներգրավվածությունը խթանելու և գործատուների մասնակցության շրջանակը մեծացնելու նպատակով, ՀՀ կառավարության 2017թ. մարտի 30-ի N339-Ն որոշման 6-րդ կետով փոփոխություն է կատարվել ՀՀ կառավարության 2014 թվականի ապրիլի 17-ի N 534-ՆՀ որոշման 8-րդ հավելվածով հաստատված «Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրման կարգում» ըստ որի սահմանվել և գործարկվել են գործատուներին միանվագ փոխհատուցման (պետական սուբսիդիայի) տրամադրման նոր ընթացակարգ, մասնավորապես ՝

1. գործատուներին միանվագ փոխհատուցման չափերը սահմանվել են ըստ աշխատաշուկայում անմրցունակ անձանց կատեգորիաների,

2. հստակեցվել են պետություն-գործատու-անմրցունակ անձ եռակողմ պայմանագրերը և դրանց ժամկետները,

3. սահմանվել են միանվագ փոխհատուցման տրամադրման համար առաջնահերթությունները ՝ ըստ շահառուների կատեգորիաների:

**2017թ. հուլիսի 1-ի դրությամբ «Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրում» ծրագրում ընդգրկվել են թվով 510 աշխատաշուկայում անմրցունակ անձինք, որից 15-ը՝ հաշմանդամություն ունեցող անձինք:**

**60. «Բարելավել բժշկասոցիա­լական փորձաքննության գործընթացը՝ նոր համա­կարգի ձևավորմամբ, որը կապահովի հաշմանդա­մության հստակ սահմա­նում` հիվանդությունը հաշմանդամությունից տարանջատող չափորոշիչ­ների առկայությամբ»**

 Մշակվել և 2017թ. մարտի 30-ի ԱԱ/ԱԿ-2-2/3443-17 գրությամբ ՀՀ կառավարություն են ներկայացվել ՀՀ կառավարության «Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին», «Բժշկասոցիալական փորձաքննության իրականացման կարգը հաստատելու և Հայաստանի Հանրապետության կառավարություն 2006 թվականի մարտի 2-ի N 276-ն որշումը ուժը կորցրած ճանաչելու մասին», «Բժշկասոցիալական փորձաքննության չափորոշիչները հաստատելու և Հայաստանի Հանրապետության կառավարության 2003 թվականի հունիսի 13-ի N 780-ն որոշումն ուժը կորցրած ճանաչելու մասին», «Վերականգնողական անհատական ծրագրերը կազմելու և իրականացնելու կարգը հաստատելու և Հայաստանի Հանրապետության կառավարության 2015 թվականի դեկտեմբերի 24-ի N 1535-ն որոշումը ուժը կորցրած ճանաչելու մասին» որոշումների նախագծերը։ Նախագծերով նախատեսվում է բժշկասոցիալական փորձաքննության գործընթացում փաստաթղթային եղանակով փորձաքննության մեխանիզմների մշակում և ներդնում` նվազեցնելով փորձաքննության համար դիմող անձի և որոշում կայացնողի անմիջական շփումը: Ինչպես նաև վերանայվում է հաշմանդամության գնահատման համակարգը` ներդնելով նոր մոդել հիմնված Առողջապահության համաշխարհային կազմակերպության ֆունկցիաների միջազգային դասակարգման սկզբունքների վրա, որով նախատեսվում է իրականացնել անձի կարողությունների և կարիքների բազմակողմանի գնահատում առավել հստակ և օբյեկտիվ չափարոշիչներով և տրամադրել վերականգնողական ծառայություններ գնահատված կարիքին համապատասխան:

 2017թ. մարտի 31-ի N 55-Ա/1 հրամանով հաստատվել է «Բժշկասոցիալական փորձաքննության ժամանակ օգտագործվող չափորոշիչների կիրարկման` հաշմանդամության հանգեցնող հիմանդությունների և ախտաբանական վիճակների վերաբերյալ մեթոդական ուղեցույցը», որով լրամշակվել և հստակեցվել է գործող` հաշմանդամության սահմանման չափորոշիչների կիրառման մեթոդական ուղեցույցը, սահմանագծելուվ հիվանդ և հաշմանդամություն հասկացությունները:

**63. «Մշակել հաշմանդամություն ունեցող անձանց հետ աշխատող տարբեր մասնագիտացումներով համապատասխան մասնագետներ պատրաստելու ծրագիր»**

**Ծրագրի գործողության իրականացման ժամկետը սահմանվել է 2018թ.-ի երրորդ եռամսյակ, դեռևս այդ ուղղությամբ իրականացված աշխատանքներ չկան:**

**64. «Ընդլայնել հաշմանդամություն ունեցող երեխաներին և նրանց ընտանիքներին սոցիալ-վերականգնողական ծառայություններ տրամադրող համայնքային կենտրոնների ցանկը»**

Հաշմանդամություն ունեցող երեխաներին ցերեկային կենտրոնում սոցիալ-վերականգնողական ծառայություններ մատուցելու նպատակով պետական աջակցություն է ցուցաբերվում «Փրկություն» և «Լիարժեք կյանք» հասարակական կազմակերպություններին: Ի լրումն գործող ծրագրերի` 2017թ-ից աուտիզմ ունեցող դեռահասներին և երիտասարդներին զբաղվածության և սոցիալ-հոգեբանական ծառայությունների տրամադրման նպատակով, ծառայություն է պատվիրակվել նաև «Իմ ուղին» սոցիալ-աբիլիտացիոն ցերեկային կենտրոնին:

Կենտրոնի կողմից իրականացվում է աուտիզմ ունեցող դեռահասների և երիտասարդների սպասարկում` խնամք, առօրյա զբաղվածություն, սոցիալ-վերականգնողական ծառայությունների տրամադրում` ապահովելով նրանց, մասնագիտական կողմնորոշումը, ընտանիքում ապրելու իրավունքի իրացումը և սոցիալական ներառումը։

**65. «Ներդնել հոգեկան առողջության խնդիրներ ունեցող անձանց խնամքի և սոցիալական սպասարկման ծառայությունների տրամադրման այլընտրանքային մոդելներ»**

ՀՀ աշխատանքի և սոցիալական հարցերի նախարարության և Բաց հասարակության հիմնադրամներ (այսուհետ՝ ԲՀՀ) - Հայաստան կազմակերպության միջև 2014թ. կնքված համագործակցության հուշագրի շրջանակում ԲՀՀ-ի աջակցությամբ 2016թ. մայիսին ստեղծվեց Սպիտակի խնամքի տունը՝ նախատեսված հոգեկան առողջության խնդիրներ ունեցող 16 անձի շուրջօրյա խնամքի համար: Ի դեպ, մինչև նշված խնամքի տան ստեղծումը, նախարարությունը և ԲՀՀ-ն իրականացրել են հոգեկան առողջության խնդիրներ ունեցող անձանց կարիքների ուսումնասիրություն և գնահատում, համատեղ մշակվել են մի քանի իրավական ակտեր և այլընտրանքային ծառայությունների մոդելներ:

Սպիտակի խնամքի տան ֆինանսավորումը ԲՀՀ-ի կողմից իրականացվելու է մինչև 2017թ. ավարտը, իսկ 2018թ. հունվարից նախատեսվում է պետական աջակցության ցուցաբերում, այլապես խնամքի տան գոյությունը կվտանգվի: Եվ ելնելով հոգեկան առողջության խնդիրներ ունեցող անձանց խնամքի այլընտրանքային ծառայություններ տրամադրելու անհրաժեշտությունից ու կարևորությունից՝ նախարարությունը ՀՀ 2018-2020 թթ. ՄԺԾ հայտի նախագծում ներառել է Սպիտակի խնամքի տանը պետական աջակցություն ցուցաբերելու մասին նոր նախաձեռնությունը:

Սպիտակի Խնամքի տունը հոգեկան առողջության խնդիրներ ունեցող անձանց շուրջօրյա խնամքի այլընտրանքային ծառայությունների տրամադրման նոր մոդել է և առաջինն է Հայաստանում, որն ուղղված է անձի սոցիալականացման գործընթացի և համայնքային կյանքին մասնակցության ապահովմանը:

Նման ծրագրի իրականացում կամ նմանատիպ կենտրոնների և տների կարողությունների զարգացում նախատեսված է նաև ՀՀ կառավարության 2013թ. սեպտեմբերի 13-ի N 36 արձանագրային որոշմամբ հավանության արժանացած «Հոգեկան առողջության խնդիրներ ունեցող անձանց խնամքի և սոցիալական սպասարկման այլընտրանքային ծառայությունների տրամադրման հայեցակարգի իրականացման միջոցառումների 2013-2017 թվականների ծրագրով» (ինչը ֆինանսական միջոցների անբավարարության պատճառով չի իրականացվել), ինչպես նաև ՀՀ կառավարության 2017թ. մայիսի 18-ի N20 արձանագրային որոշմամբ հավանության արժանացած՝ Ծերացման հետևանքների հաղթահարման և տարեցների սոցիալական պաշտպանության ռազմավարության և ռազմավարության իրականացման 2017-2021 թվականների միջոցառումների ծրագրում: Մանավորապես, նախատեսված է մինչև 2019թ. առաջին կիսամյակի ավարտը Երևանում ստեղծել հոգեկան առողջու­թյան խնդիրներ ունեցող տարեցների համար շուրջօրյա խնամքի մասնագի­տացված տուն:

**66. «ՀՀ-ում տարեցների սոցիալական պաշտպանության համակարգի բարեփոխման շրջանակներում սահմանել տարեցներին և հաշմանդամություն ունեցող անձանց մատուցվող խնամքի և սոցիալական ծառայությունների նոր մոդելներ, ինչպես նաև խնամքի ծառայությունների՝ վճարովի և համավճարի սկզբունքով մատուցման մեխանիզմներ»**

 Դեռևս 2016թ. ՀՀ աշխատանքի և սոցիալական հարցերի նախարարության կողմից մշակվել և ՀՀ կառավարության կողմից 2016թ. հոկտեմբերի 27-ին ընդունվել է «Պ**ետության կողմից երաշխավորված՝ պետական մարմինների ենթակայության ներքո գտնվող սոցիալական ծառայություններ տրամադրող կազմակերպությունների կողմից անվճար տրամադրվող սոցիալական ծառայությունների ու սոցիալական աջակցության վճարովի ծառայությունների ցանկերը և սոցիալական աջակցության վճարովի ծառայությունների տրամադրման, սոցիալական աջակցության վճարովի ծառայություններից ձևավորված ֆինանսական միջոցներից սոցիալական աջակցության ֆինանսավորման դեպքերն ու կարգը սահմանելու մասին» N1112-Ն** որոշումը։

Նույն որոշմամբ հանձնարարվել է ՀՀ աշխատանքի և սոցիալական հարցերի նախարարին մինչև 2017թ. դեկտեմբերի 5-ը ՀՀ կառավարություն ներկայացնել առաջարկություն սոցիալական աջակցության համավճարով ծառայությունների տրամադրման մեխանիզմների ներդրման մասին` ելնելով սոցիալական աջակցության վճարովի ծառայությունների տրամադրման վերաբերյալ վիճակագրական տվյալներից:

Քանի որ վերը նշված որոշման համաձայն՝ սոցիալական աջակցության ծառայությունները տրամադրվում են վճարովի հիմունքներով` օրենքով կամ հիմնադրի որոշմամբ ուղղակիորեն նախատեսված դեպքերում և գործունեության տեսակներով ձեռնարկատիրական գործունեության իրականացման շրջանակներում, իսկ նախարարության ենթակայության տարեցների խնամքի հաստատությունների կանոնադրություններում և դրանց հիմնադրման մասին կառավարության որոշումներում ամրագրված չի եղել վճարովի կամ համավճարի սկզբունքով ծառայությունների մատուցումը, ներկա դրությամբ նշված իրավական ակտերում կատարվում են փոփոխություններ, ինչը կապահովի վճարովի ծառայությունների տրամադրման իրավական հիմքերը (իրավական ակտերի նախագծերն առաջիկայում կներկայացվեն ՀՀ կառավարություն):

Ելնելով վերոգրյալից, և համաձայն ՀՀ կառավարության 2016թ. հոկտեմբերի 27-ի N1112-Ն որոշման 2-րդ կետով տրված հանձնարարականի, անհրաժեշտ է տարեցների շուրջօրյա խնամքի հաստատություններում, տնային պայմաններում, ինչպես նաև ցերեկային կենտրոններում վճարովի և համավճարի սկզբունքով ծառայությունների տրամադրման համար ստեղծել իրավական հիմքեր։ Աշխատանքներն ընթացքի մեջ են և կավարտվեն տարեվերջին:

 Միաժամանակ, ՀՀ կառավարության գործունեության 2017թ. ծրագրով (4-րդ գլուխ, 4.2 բաժին, կետ 4.1) նույնպես նախատեսված է նույնաբովանդակ միջոցառում՝ «մինչև 2018 թվականի ավարտը սահմանել տարեցների խնամքի գործող պետական և ոչ պետական հաստատություններում ծառայությունների տեսականին ու որակը բարելավելու նպատակով՝ ծառայությունների վճարովի և համավճարի սկզբունքով տրամադրման մեխանիզմները, ինչպես նաև իրականացնել խնամքի ծառայությունների պատվիրակում՝ մրցակցային սկզբունքով.»:

**67. «Մշակել ՀՀ-ում կանանց և տղամարդկանց հավասար իրավունքների և հավասար հնարավորությունների ապահովման քաղաքականության 2017-2021 թվականների ռազմավարական ծրագիր»**

ՀՀ-ում կանանց և տղամարդկանց հավասար իրավունքների և հավասար հնարավորությունների ապահովման քաղաքականության 2017-2021 թվականների ռազմավարական ծրագրի նախագիծը մշակվել և սահմանված կարգով ներկայացվել է ՀՀ կառավարություն ս.թ. հունիսի 1-ին: Հունիսի 22-ին նախագիծը քննարկվել է մշտապես գործող սոցիալական կոմիտեի նիստին, որի N 14.10/ /[411207]-17 արձանագրության 1-ին կետի համաձայն որոշվել է հետաձգել հարցի քննարկումը՝ ՀՀ Նախագահի աշխատակազմի և ՀՀ փաս­տաբանների պալատի հետ քննարկելու և համաձայնեցնելու համար:

 Ներկայում, ի կատարումն ՀՀ կառավարության 2017թ. հունիսի 27-ի N 02/14.10/[411207]-17 հանձնարարականի, նախագիծը ներկայացվել է ՀՀ փաստաբանների պալատ և ՀՀ Նախագահի աշխատակազմ:

**68. «Կանանց և տղամարդ­կանց հավասար իրա­վունքների և հավասար հնարավորությունների մշտադիտարկման և գնահատման մեխանիզմի ներդրում/կարգ»**

 **Ծրագրի գործողության իրականացման ժամկետը սահմանվել է 2018թ.-ի չորրորդ եռամսյակ, դեռևս այդ ուղղությամբ իրականացված աշխատանքներ չկան:**

**70. «Փոփոխություններ կատարել «Մարդկանց թրաֆիքինգի և շահագործման ենթարկված անձանց նույնացման և աջակցության մասին» ՀՀ օրենքի կիրարկումն ապահովող իրավական ակտերում»**

Նախագծի մշակման աշխատանքները մեկնարկել են:

**71. «Մշակել ընտանեկան բռնության ենթարկված անձանց ուղղորդման մեխանիզմ»**

**Ծրագրի գործողության իրականացման ժամկետը սահմանվել է 2018թ.-ի երրորդ եռամսյակ, դեռևս այդ ուղղությամբ իրականացված աշխատանքներ չկան:**

**72. «Սահմանել ընտանեկան բռնության ենթարկված անձանց տրամադրվող համալիր ծառայու­թյունների տրամադրման և գնահատման չափանիշներ, այդ ծառայությունների բովանդակության, ծավալի, պայմանների, որակի և անվտանգության վերաբերյալ պահանջների նկատմամբ միասնական մոտեցման ապահովման համար»**

**Ծրագրի գործողության իրականացման ժամկետը սահմանվել է 2018թ.-ի չորրորդ եռամսյակ, դեռևս այդ ուղղությամբ իրականացված աշխատանքներ չկան:**

**73. «Հայաստանում պետության կողմից ֆինանսավորվող աջակցության կենտրոնների հիմնում՝**

**ա. Հայաստանի 3 մար­զերում և մայրաքաղաքում ստեղծել պետության կողմից ֆինանսավորվող աջակցության կենտրոններ»**

**բ. Հայաստանի բոլոր մարզերում և մայրաքաղաքում ստեղծել պետության կողմից ֆինանսավորվող աջակցության կենտրոններ**

**Կենտրոնները նախատեսվում է ստեղծել երեխաների խնամքի հաստատությունների վերակազմավորման արդյունքում: Գործընթացը սկսվել է: Ներկայում գործում է մեկ աջակցության կենտրոն՝ Նուբարաշենում:**

**84. «Հայաստանի Հանրապե­տության աշխատանքի և սոցիալական հարցերի նախարարության «Վանա­ձորի մանկատուն» պետա­կան ոչ առևտրային կազ­մակերպությունը վերա­կազ­մակերպել դժվարին իրա­վիճակ­նե­րում հայտնված երեխա­ներին և ընտանիք­ներին բազմագործառույթ ծառա­յություններ տրա­մադրող աջակցության կենտրոն­ների»**

Ի կատարումն ՀՀ կառավարության 2017թ. հունվարի 12-ի «Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին» թիվ 122-Ն որոշմամբ հաստատված հավելված 1-ի 112-րդ կետի՝ 20.03.2017թ. N ԱԱ/ԳԳ-2-5/2929-17 ելից գրությամբ ՀՀ կառավարություն է ներկայացվել «Վանաձորի մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի թիվ 1906-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը:

Նախագիծը ՀՀ Վարչապետի 12.04.2017թ. N 02/14.12/9020-17 հանձնարարականի համաձայն հետ է ուղարկվել լրամշակելու և ՀՀ վարչապետի որոշման տեսքով ծրագիր ժամանակացույց ներկայացնելու պահանջով: «Հայաստանի Հանրապետության Լոռու մարզի երեխաների շուրջօրյա հաստատությունների վերակազմավորման վերաբերյալ միջոցառումների ծրագիրը և ժամանակացույցը հաստատելու մասին»ՀՀ վարչապետի որոշման նախագիծը լրամշակվել է և 31.05.2017թ. N ԱԱ/ԳԳ-2-4/5781-17 ելից գրությամբ ներկայացվել է ՀՀ կառավարություն:

**85. «ՀՀ աշխատանքի և սոցիալական հարցերի նախարարության համա­կարգի բնակչության սոցիալական պաշտպա­նության հաստատություն­ների (երեխաների խնամքի գիշերօթիկ հաստատու­թյուն) վերա­կազմակեր­պում երեխայի և ընտանիքի աջակցության կենտրոն­ների»**

Ի կատարումն ՀՀ կառավարության 2017թ. հունվարի 12-ի N 122-Ն որոշմամբ հաստատված N 1 հավելվածի 119-րդ կետի՝ 21.06.2017թ. N ԱԱ/ԳԳ-2-4/6553-17 ելից գրությամբ ՀՀ կառավարություն է ներկայացվել «Կապանի երեխաների խնամքի և պաշտպանության գիշերօթիկ հաստատություն» պետական ոչ առևտրային կազմակերպությունը «Սյունիքի մարզի երեխայի և ընտանիքի աջակցության կենտրոն» հիմնադրամի վերակազմավորելու և գույք տրամադրելու մասին», «Վանաձորի երեխաների խնամքի և պաշտպանության N 1 գիշերօթիկ հաստատություն» պետական ոչ առևտրային կազմակերպությունը «Լոռու մարզի երեխայի և ընտանիքի աջակցության կենտրոն» հիմնադրամի վերակազմավորելու, գույք տրամադրելու, «Վանաձորի մանկատուն» պետական ոչ առևտրային կազմակերպությունը լուծարելու և Հայաստանի Հանրապետության կառավարության 2002 թվականի նոյեմբերի 28-ի N 1906-Ն որոշումն ուժը կորցրած ճանաչելու մասին», «Գյումրու երեխաների խնամքի և պաշտպանության N 1 գիշերօթիկ հաստատություն» պետական ոչ առևտրային կազմակերպությունը «Շիրակի մարզի երեխայի և ընտանիքի աջակցության կենտրոն» հիմնադրամի վերակազմավորելու, գույք տրամադրելու մասին» և «Դիլիջանի երեխաների խնամքի և պաշտպանության գիշերօթիկ հաստատություն», «Բյուրեղավանի երեխաների խնամքի և պաշտպանության գիշերօթիկ հաստատություն» պետական ոչ առևտրային կազմակերպությունները լուծարելու և «Հայաստանի Հանրապետության կառավարության 2007 թվականի հուլիսի 26-ի N 890-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծերը:

**86. «Դասակարգել ՀՀ աշխատանքի և սոցիալական հարցերի նախարարության համակարգի բնակչության սոցիալական պաշտպանության հաստատություններում մատուցվող (մասնագիտացված մանկատներ) ծառայությունները»**

Մշակվել և ՀՀ աշխատանքի և սոցիալական հարցերի նախարարի հաստատմանն է ներկայացվել (ընդունվել է 15.06.2017թ.) «Ըստ ֆունկցիոնալ անկախության, մասնագիտացված մանկատներում խնամվող երեխաների կարիքների դասակարգման մեթոդաբանությունը հաստատելու մասին» հրամանի նախագիծը:

**87. «Իրականացնել բնակչու­թյան սոցիալական պաշտ­պանության հաստա­տու­թյուններում տրամադրվող ծառայությունների համապատասխան աշխատողների վերապատրաստման, վերաորակավորման միջոցառումներ»**

ՀՀ աշխատանքի և սոցիալական հարցերի նախարարության աշխատանքի և սոցիալական հետազոտություների ազգային ինստիտուտի կողմից 2017թ. առաջին կիսամյակում իրականացվել են «Հաշմանդամ երեխաների սոցիալական ներառումը», «Անչափահասների շրջանում մուրացկանության և թափառաշրջիկության հիմնախնդիրները» թեմաներով վերապատրաստումներ: Վերապատրաստվել են 130 ունկնդիր: Վերապատրաստումներում ընդգրվել ենԳյումրու թիվ 1 և թիվ 2 երեխաների խնամքի և պաշտպանության գիշերօթիկ հաստատությունների, Գյումրու «Երեխաների տուն» մանկատան, Երևանի «Զատիկ» երեխաների աջակցության կենտրոնի, «Գյումրի քաղաքի երեխաների ցերեկային հոգածության» կենտրոնի, «Առավոտ» հասարակական կազմակերպության, «Հայ ծնողազուրկ երեխաների օգնության միություն» բարեգործական հիմնադրամի աշխատակիցները:

**88. «Ապահովել առանց ծնողական խնամքի մնացած երեխայի՝ ընտանիքում ապրելու իրավունքը, բարձրացնել հաստատությունների բեռնաթափման և խնամատար ընտանիքների ներդրման գործընթացի արդյունավետությունը»**

 ՀՀ աշխատանքի և սոցիալական հարցերի նախարարության համակարգի բնակչության սոցիալական պաշտպանության հաստատությունների (երեխաների խնամքի գիշերօթիկ հաստատուությունների) վերակազմավորման գործընթացի արդյունքում՝ ՀՀ մարզերի շուրջօրյա խնամքի կարիք ունեցող երեխաների հետագա խնամքը կկազմակերպվի շուրջօրյա խնամք տրամադրող ընտանեկան տիպի փոքր տներում, ինչպես նաև մարզերում կավելացվի խնամատար ընտանիքների թիվը:

Վանաձորի մանկատան, երեխաների խնամքի և պաշտպանության գիշերօթիկ հաստատությունների մի մասի նախատեսվող լուծարումից գոյացած դրամական միջոցներն ամբողջությամբ կհատկացվեն՝ մի շարք մարզերում խնամքի կարիք ունեցող երեխաների հետագա խնամքը կազմակերպելու նպատակով մարզում անհրաժեշտ թվով ընտանեկան տիպի փոքր տների ստեղծմանը, մարզում խնամատար ընտանիքների թվի ավելացմանը, սոցիալական պաշտպանության շուրջօրյա հաստատություններից կենսաբանական կամ խնամակալի (հոգաբարձուի) ընտանիք վերադարձած երեխաների ընտանիքներին տրամադրվող նյութական աջակցության, ինչպես նաև նշված հաստատություններ երեխաների մուտքի կանխարգելման ծրագրերին:

 2018-2020թթ. ՀՀ Միջնաժամկետ ծախսային ծրագրով նախատեսվում է յուրաքանչյուր տարի 50 երեխայի խնամքն ու դաստիարակությունը կազմակերպել խնամատար ընտանիքներում:

 ՀՀ կառավարության և ԱՄՆ միջազգային զարգացման գործակալության միջև 2013թ. սեպտեմբերի 27-ին կնքված օժանդակության համաձայնագրի համաձայն ՀՀ աշխատանքի և սոցիալական հարցերի նախարարությունը ՄԱԿ-ի մանկական հիմնադրամի հայաստանյան գրասենյակի հետ համագործակցության շրջանակներում «ՀՕՖ-ի երեխաների աջակցության կենտրոն» հիմնադրամը ՄԱԿ-ի մանկական հիմնադրամի հետ համագործակցությամբ «Խոցելի երեխաների սոցիալական ներառում» ծրագրի շրջանակում իրականացնում է բնակչության սոցիալական պաշտպանության հաստատություններում խնամվող երեխաների խնամքի կազմակերպումը խնամատար ընտանիքներում: Հիմնադրամի կողմից արդեն իսկ ընտրվել են մարզերի բնակիչ քաղաքացիներ, ովքեր պատրաստ են խնամատարության միջոցով իրականացնել առանց ծնողական խնամքի մնացած, ինչպես նաև բնակչության սոցիալական պաշտպանության հաստատություններում խնամվող այնպիսի երեխաների խնամքը, որոնց ծնողները խուսափում են իրենց երեխաների խնամքն ու դաստիարակությունն իրականացնել կենսաբանական ընտանիքում: Խնամատարության ծրագրում ընդգրկվելու համար դիմել է շուրջ 100 ընտանիք: Խնամատար ծնող է գրանցվել հանրապետության 20 համայնքից 70 թեկնածու, որոնք անցել են խնամատարության թեմայով դասընթացներ և սոցիալական դեպք վարողների հետ համատեղ իրականացված գնահատման հիման վրա ստացել դրական եզրակացություններ:

**89. «Բարելավել որդեգրման գործընթացի կանոնակարգումը, ապահովել որդեգրման գործընթացի թափանցիկությունը, ներդնել որդեգրման ենթակա երեխաների անձնական (սահմանափակ) տվյաները, որդեգրել ցանկացող անձանց տրամադրելու մեխանիզմները»**

Երեխաների պաշտպանության ոլորտում իրականացվող բարեփոխումների շրջանակում ՀՀ աշխատանքի և սոցիալական հարցերի նախարարությունում մշակվել է «Հայաստանի Հանրապետության կառավարության 2010 թվականի մարտի 18-ի N 269-ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը:

Փոփոխությունների և լրացումների նպատակը ՀՀ օրենսդրության համապատասխանեցումն է «Երեխաների պաշտպանության և օտարերկրյա որդեգրման բնագավառում համագործակցության մասին» Հաագայի կոնվենցիային, երեխայի իրավունքների պաշտպանության համակարգում իրականացվող բարեփոխումներին, ինչպես նաև ՀՀ կառավարության 2013թ. փետրվարի 26-ի թիվ 01/14.10/[146501]-13 հանձնարարականով նախատեսված որդեգրման գործընթացում կոռուպցիոն ռիսկերի բացառմանն ուղղված քայլերին: ՀՀ կառավարությունից ետ է ուղարկվել «Հայաստանի Հանրապետության կառավարության 2010 թվականի մարտի 18-ի N 269-ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ՀՀ աշխատանքի և սոցիալական հարցերի նախարարության 06.09.2016թ. N ԱԱ/ԱՌՊ1/8244-16 գրությունը: Հանձնարարվել է հիմք ընդունել ՀՀ վարչապետի N [02/14.12/20323-15](https://mul.gov.am/tasks/doc.php?r=%2Fdocs%2F%3Fq%3D20323%26out%3D1%26date_min_%3D%26date_max_%3D%26t%3D0&tid=349020&out=1) հանձնարարականը, համաձայն որի նախագիծը ՀՀ կառավարության հաստատմանը կներկայացվի «ՀՀ ընտանեկան օրենսգրքում փոփոխություններ և լրացումներ կատարելու մասին» ՀՀ օրենքի նախագծի ընդունումից հետո:

Վերոնշյալ նախագիծը ՀՀ արդարադատության նախարարությունից ՀՀ կառավարություն է ներկայացվել ս/թ հունիսի 02-ին:

Ըստ գործող ընթացակարգերի՝ հաշվառված որդեգրել ցանկացող անձինք իրենց նախաձեռնությամբ կարող են այցելել մանկատներ և ընտրել որդեգրման ենթակա երեխա: Ավելի վաղ հաշվառված որդեգրել ցանկացող անձինք որպեսզի ունենան որդեգրելու հնարավորության առաջնահերթություն նոր հաշվառվածների համեմատությամբ, ինչպես նաև պահպանվի սոցիալական արդարությունը, և որդեգրել ցանկացող անձանց մատուցվի առավել որակյալ ծառայություն, առաջարկություն է ներկայացվել ՀՀ-ում մշտապես բնակվող ՀՀ քաղաքացիներին ծածկագիր տրամադրելու վերաբերյալ, ինչը հնարավորություն կտա որդեգրման ենթակա երեխաների տեղեկատվական շտեմարան առ ցանց մուտք գործել և քաղաքացու նախընտրելի չափանիշներին համապատասխանող երեխայի սահմանափակ անձնական տվյալներին /անուն, ծննդյան թիվ, առողջության մասին տվյալներ, սեռ և գտնվելու վայր/ ծանոթանալ:

Եթե երեխա որդեգրել ցանկացող ՀՀ քաղաքացին չի ցանկանում ստանալ ծածկագիր և առցանց հասանելիություն երեխաների սահմանափակ անձնական տվյալներին, ապա նա կարող է դիմել իր բնակության վայրի աշխատակազմ՝ իր նախընտրելի չափանիշներով որդեգրման ենթակա երեխաների անձնական գործերին ծանոթանալու համար:

Մանկատներում որդեգրել ցանկացող անձանց և որդեգրման ենթակա երեխաների հանդիպման գործընթացը կանոնակարգելու նպատակով առաջարկություն է ներկայացվել նախագծում ներառել գրանցամատյան վարելու վերաբերյալ դրույթ՝ հաստատություն այցելած որդեգրել ցանկացող անձի և որդեգրման ենթակա երեխայի տեսակցությունը գրանցելու համար (երեխայի անուն, ազգանուն, սեռ, տարիք, տեսակցելու օր, ամիս, տարեթիվ, տեսակցության տևողությունը (սկիզբը և ավարտը), երեխայի հետ հանդիպման եկած որդեգրել ցանկացող անձի ստորագրությամբ հաստատված գրառումը երեխային հանդիպելու /տեսակցելու/ վերաբերյալ):

Նախարարարության կողմից 2015թ. նոյեմբերի 11-ի N ԱԳ/ԳԳ-2/10123-15 ելից գրությամբ «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամին է ներկայացվել տեխնիկական ծրագրային առաջարկ, որի համաձայն փոփոխություն է կատարվել որդեգրման տեղեկատվական համակարգում: Նախագծի ընդունման դեպքում ՀՀ-ում բնակվող ՀՀ քաղաքացիների համար հատուկ ծածկագրի տրամադրմամբ կստեղծվի հնարավորություն տեսնելու կենտրոնացված հաշվառման վերցված որդեգրման ենթակա երեխաների վերաբերյալ սահմանափակ տվյալներ՝ անունը, սեռը, ծննդյան օրը, ամիսը և տարեթիվը, ընդհանուր տեղեկատվություն առողջական վիճակի մասին, երեխայի լուսանկարը՝ մինչև հինգ տարեկան երեխայի դեպքում: